open-index/open-wikipedia-markdown huggingface dataset:
Alionor

**Alionor** u **Elionor** ye un antroponimo feminín d'orichen polemico.

A primera portadora d'este nombre estió "Alionor d'Aquitania", que se deciba *Aliénor* en l'orichinal occitán. *Aliénor* se convertió en *Eléanor* en as luengas y dialectos d'o norte de Francia (luenga d'Oïl), entre os que ye incluito l'anglo-normando, y ye como plegó a l'anglés meyo. A mai d'Alionor se deciba *Aénor de Châtellerault*, y o nombre d'a filla se podría explicar por a contracción de *Alia-Aénor* ("atra Aénor") en occitán.

Talment existió atra "Alionor" anterior en o tiempo, se tracta d'una "Alionor de Normandía" que vivió un sieglo antes que Alionor d'Aquitania. Manimentos as fuents primeras pa identificar o suyo nombre como Alionor no s'han trobau.

A etimolochía d'Alionor no ye explicada de tot. Pa beluns se remontaría a lo latín *LENIRE* ("calmar"), u a lo chermanico *Aldenor* ("viello norte"). Tamién lo han quiesto relacionar con o griego *eleos* ("compasión"), u con l'arabe.

## Uso en aragonés
O nombre *Alionor* ye d'uso regular en aragonés, y en a Edat Meya una infanta d'Aragón y Navarra d'a Casa de Trastamara se deciba "Alionor de Foix"; o sieglo anterior a reina consort d'a Corona d'Aragón yera Alionor de Castiella y Portugal, muller d'Alifonso III, que nombran en a "Cronica de Sant Chuan d'a Penya":

Talment a variant *Elionor* se trobe mes a sobén en os textos medievals, se troba en textos comercials:

A variant *Elionor* se troba tamién en una versión d'as "Cronicas d'os Chueces de Teruel", contrastando con l'uso regular que fan d'a forma coincident con o castellano *Leonor* en l'aragonés teruelano d'o sieglo XV.

## Aspectos ortograficos
En aragonés ha existiu historicament a variant con epentesi antihiatica *Leyonor* en una d'as versión d'as Cronicas d'os Chueces de Teruel. Esta variant se puet explicar por introducción dende atros idiomas vecins on existe o hiato, desfendo-se dimpués por a tendencia antihiatica de l'aragonés. Manimenos por no provenir de garra etimo probau con una -g- u una -d- intervocalica en o puesto d'ixa -y- como *reyal* de *REGALE* y *creyer* de *CREDERE*, no s'ha d'escribir d'alcuerdo con as normas ortograficas de l'Academia de l'Aragonés.

## Referencias
Falco eleonorae

O **falcón d'Alionor** ( (Gene, 1839)) ye una especie de falcón distribuita por ciertas costas y islas d'a mar Mediterrania, Marruecos y Canarias que hiberna en Madagascar. Prene o suyo nombre en honor a Alionor d'Arborea, chueza d'Arborea que en zaguerías d'o sieglo XIV establió una lechislación de protección d'as aus rapinyeras, a primera conoixida.

## Habitat y distribución
Cría en cinglos d'a marguin d'a mar de muitas costas y islas d'a Mediterrania: en Turquía, Grecia, Dalmacia, Cerdenya, Sicilia, atras parz d'Italia, Túniz, Alcheria y Marruecos. Tamién se troba en a costa atlantica de Marruecos y en as Islas Canarias. Se troba en as Islas Columbretes y en as Islas Balears; en a isla de Sa Dragonera ye a colonia de cría mes gran d'esta especie d'a Mediterrania occidental. Hiberna en Madagascar y en a suya rota migratoria pasa por a mar Roya.

## Rechistro fósil
Ya se troba fósil en chacimientos d'edat Günz-Mindel (biozona MNQ 21 adintro d'o Pleistoceno meyo en Francia y Italia; en o Pleistoceno superior se troba en chacimientos de Francia, Italia, Grecia, Península Iberica, Mallorca, Ibiza, Creta y Tylos. A solo chacimiento fósil d'os Pireneus a on se troba ye o de Izturitze, (Pireneus Atlanticos) d'edat Würm IV.

## Alimentación
S'alimenta d'insectos y de muixons chicoz que ensopinan en l'aire.

## Reproducción
Ye tardano criando en relación a totas as aus rapinyeras y la mes gran part d'as aus europeas, y la fa coincidir con o paso d'as chicotas aus migraderas en agüerro por as costas mediterranias.

Cría en colonias. A puesta la fan en faixas en os cinglos. Ponen 2-4 uegos, rosaus con tacas marrons.

## Referencias

## Vinclos externos
Nostoc

***Nostoc*** ye un chenero de cianobacterias que forma colonias composatas por filamentos de celulas en una matriz chelatinosa. Se troba en gran variedat de medios, tanto dulceacuicolas como terrestres, estando una d'as pocas cianobacterias observables a simple vista en as tierras con matical mediterranio, sobre tot en a santmiguelada cuan bi ha prou humidat. Incluye especies comestibles que se consumen en Asia y Sudamerica.

## Especies

Especies incluitas en o chenero *Nostoc* son:
**[[Nostoc azollae|N. azollae]]*
**[[Nostoc caeruleum|N. caeruleum]]*
**[[Nostoc carneum|N. carneum]]*
**[[Nostoc comminutum|N. comminutum]]*
**[[Nostoc commune|N. commune]]*, Koxianmi (Chinés)
**[[Nostoc ellipsosporum|N. ellipsosporum]]*
**[[Fat choy|N. flagelliforme]]*
**[[Nostoc linckia|N. linckia]]*
**[[Nostoc longstaffi|N. longstaffi]]*
**[[Nostoc microscopicum|N. microscopicum]]*
**[[Nostoc muscorum|N. muscorum]]*
**[[Nostoc paludosum|N. paludosum]]*
**[[Nostoc pruniforme|N. pruniforme]]*
**[[Nostoc punctiforme|N. punctiforme]]*
**[[Nostoc sphaericum|N. sphaericum]]*
**[[Nostoc commune var. sphaeroides|N. sphaeroides]]*
**[[Nostoc spongiaeforme|N. spongiaeforme]]*
**[[Nostoc verrucosum|N. verrucosum]]*

## Referencias

## Vinclos externos
Nicho ecolochico

O **nicho ecolochico** ye o conchunto de circumstancias, relacions con l'ambient, connexions troficas y funcions ecolochicas que definen o paper que fa una especie d'un ecosistema.

O concepto de nicho ecolochico se diferencia d'o concepto d'Habitat, que ye on on vive u habita a especie.

Cuan dos especies coinciden en un nicho ecolochico se lo reparten u una desplaza a l'atra. Ye o que ha esdeveniu con as especies introducidas, que si sobreviven pueden desplazar a las especies afins. D'esta traza o cangrillo americano ha desplazato a lo cangrillo europeu, o visón americano a lo visón europeu, l'anatido *[[Oxyura jamaicensis]]* desplaza a *[[Oxyura leucocéfala]]*, y entre os peixes zamarucos *[[Gambusia holbrooki]]* desplaza a lo zamaruco autoctono *[[Valencia hispanica]]*.

D'igual traza cuan una especie desapareixe en un ecosistema o suyo nicho ye ocupato por atra que n'eixampla o suyo.

## Referencias

## Bibliografía
* Diodora Calvo Aldea, Maria Teresa Molina Álvarez, Joaquín Salvachúa Rodríguez: *Ciencias de la tierra y medioambientales*. 2º Bachillerato. 2010 McGrawHill.
Habitat

Un **habitat** ye un aria ecolochica u medioambiental que ye habitada por una especie particular d'animal, planta u atro tipo d'organismo. Ye o medio natural on vive un organismo, u o medio fisico que lo rodeya y influencía u que fa servir a población d'este organismo.

## Definición
O termin "población" ye preferible a "organismo" porque si ye posible describir l'habitat d'un onso negro solo tamién ye posible que no podamos trobar atro onso negro particular. Manimenos l'agrupación d'onsos negros que constituye una población reproductora y que ocupa una cierta aria biocheografica. A mes, este habitat puet estar bellacosa diferent de l'habitat d'atros onsos negros que vivan en atro puesto, d'astí o termin habitat no se faiga servir ni pa on vive a especie ni on vive l'individuo.

### Microhabitat
O termin microhabitat se fa servir a sobén pa describir requerimientos de poblacions u organismos particulars a una escala chicota.

### Habitat suboptimo
Cuan una especie va desapareixendo d'a suya aria de distribución va restrinchindo-se a reductos que pueden representar pa ella un "habitat suboptimo" on as condicions no son as mes adecuadas pa l'alimentación, a reproducción u o suyo comportamiento. En estas condicions o creiximiento demografico ye baixo u nulo y as posibilidaz de supervivencia u recolonización d'arias millors se reducen.

Un caso d'ocupación d'habitat suboptimo ye l'habitat que ocupa o fardacho d'El Hierro *[[Gallotia simonyi]]*, u as cuevas on cría a foca monche *[[Monachus monachus]]*. S'ha sinyalau que o Parque Nacional d'Ordesa representaba pa o bucardo *[[Capra pyrenaica pyrenaica]]* un habitat suboptimo por a dureza d'as condicions climaticas y que si estió o zaguer puesto on sobrevivió ye porque yera mes difícil de cazar. En a extinción de l'Hombre de Neanderthal as tierras altas d'a peninsula Iberica y os Balcans talment representasen un habitat suboptimo en relación a l'ampla aria que ocupaban enantes d'entrar l'hombre moderno en Orient Meyo y Europa.

## Veyer tamién
* Conservación de l'habitat.
* Destrucción de l'habitat.
* Fragmentació de l'habitat.
* Habitat chardín.
* Paisache natural.
* Recurso natural.
* Habitat humán.

## Referencias
Nummulites

O **nummulite** () ye un chenero fósil de foraminifero macroscopico caracterizau por una clasca con forma externa de lentilla pero adintro con una espiral con numerosas vueltas subdivididas por septos en diferents cambras. Encara que estioron organismos unicelulars podeban plegar comunment a 6&nbsp;cm de diametro, y dica més. Estioron comuns en as plataformas continentals d'a Mar de Tethys y a suya redolada en o Eoceno, y se troban fósils en toz os países arredol d'a mar Mediterrania fendo part de calsineras, podendo fer-se servir como fósils guía.

A denominación de nummulite ye o diminutivo d'o latín *nummulus*, que significa "moneda chicota", referindo-se a la suya forma. En aragonés encara lis dicen "dinerez d'as piedras", y son muito comuns en o Prepireneu, definindo a formación calsineras de Guara, d'o Eoceno meyo

## Referencias

## Vinclos externos
Granodiorita

A **granodiorita** ye una roca plutonica pareixita a lo granito que corresponde en o diagrama de Streckeisen a lo campo 4. En muitos puestos on bi ha granodiorita bi ha una transición con una variación contina en composición mineralochica dica o granito.

Por o suyo gran pareixito con o granito as dos rocas son ditas "rocas graniticas" en conchunto. Os granitos y granodioritas constituyen un 80 % d'o volumen de rocas plutonicas en a crosta continental.

## Composición
O campo 4 d'o diagrama de Streckeisen implica que o cuarz ye entre o 20 % y o 60 % d'o volumen total de cuarz y feldespato, o feldespato alcalín por un rugular ye ortosa y representa entre o 10% y o 35 % d'os feldespatos, y a plachioclasa por un regular oligoclasa u andesina entre o 65 % y o 90 % d'os feldespatos.

Entre os minerals escuros son frecuents a hornblenda, a biotita y l'auchita. Como accesorios bi ha magnetita, apatito, sfena, allanita y zircón.

## Textura
A textura ye granuta de gran fin dica gran gordo. Puet variar dende granuta hipidiomorfa a porfidica por os cristals grans de feldespato potasico u os cristals tabulars de plachioclasa.

## Bibliografía
*Walter Maresh, Olaf Mendenbach "Las Rocas" Guías de Naturaleza Blume. 1990.
Andesita

L**'andesita** ye una roca volcanica que corresponde a lo campo 10 d'o diagrama de Streckeisen. Dimpués d'o basalto ye a roca volcanica més abundant d'o mundo, estando tipica d'o magmatismo calco-alcalino d'arias de subducción en arcos-isla y orochens de marguin continental como os Andes, d'on prene o suyo nombre.

## Composición
Entre os feldespatos predominan as plachioclasas, que representan més d'o 90 %, estando os feldespatos alcalins por de chos d'o 10 % d'o volument total de feldespatos. As plachioclasas son zonatas, con nuclios de labradorita y byownita y marguins d'oligoclasa. O quarz ye menos d'o 20% d'o volumen total de quarz y feldespatos, y si bi ha feldespatoides puet faltar. Os feldespatoides no pueden sobrepasar o 5 % d'o total en volumen de feldespatos y feldespatoides.

Entre os minerals escuros ye tipica a hornblenda (un anfíbol), de color verdenca a marrón. Puet haber-ie ortopiroxens como a broncita y hiperstena, clinopiroxens como l'auchita, y biotita. En andesitas escuras tendents a lo basalto podemos trobar olivín, y no i habrá quarz. Atros silicatos que se puet trobar en as andesitas son os granatz y a cordierita.

Entre os minerals accesorios se puet trobar magnetita con titanio.

## Textura
A textura ye a sobén porfidica, pero tamién bi ha andesitas de gran fin sin grans cristals. A vegatas os cristals d'hornblenda son orientatos en o sentito d'una corrient anterior a la cristalización (estructura fluidal).

## Chacimientos
En os Pireneus bi habió erupcions volcanicas de magmas andesiticos en o Permico, y os pocos restos que en quedan son as andesitas d'o Pico Anayet y de Midi d'Osal.

En l'anticlinal de Mont-Albán bi ha andesitas d'edat carbonifera.

## Bibliografía
*Walter Maresh, Olaf Mendenbach "Las Rocas" Guías de Naturaleza Blume. 1990.

## Referencias
Almandina

L**'almandina** ye un mineral d'o grupo d'os granaz con formula Fe3Al2(SiO4)3. Ye o granat mes tipico d'o metamorfismo rechional, trobando-se en esquistos micacios.

## Etimolochía
*Almandina* provién d'o latín *alabandicus*, que ye como Plinio o Viello deciba a este granat, trobau u treballau en Alabanda (Caria, Asia la Chica).

Fan mención de l'almandina en a traducción aragonesa d'o "*[[Libro d'as Marabillas d'o Mundo]]*", deixando-lo sin adaptar y pareixiu a como s'escribiba en l'orichinal anglo-normando:

## Referencias
}

## Vinclos externos
Joe Frazier

**Joseph William Frazier** mas conoixito como  **Joe Frazier** o con a embotada de **Smokin Joe**, estió un destacato boxiador estausunidense, naixito de Beaufort (Carolina d'o Sud) o 12 de chinero de 1944 y muerto en Philadelphia (Pennsilvania) o 7 de noviembre de 2011. Aconsiguió estar campión olimpico de boxeyo en Tokio 1964 en a categoría d'os pesos pesatos y como boxiador profesional Campión d'o Mundo de Boxeyo de pesos pesatos dende 1968 dica 1973 estando o primer boxiador en ganar a Muhammad Ali.

## Vinclos externos

*  Pachina web oficial de Joe Frazier.
*   Joe Frazier en os Chuegos Olimpicos.
*  Carrera profesional de Joe Frazier en Boxrec.
*  Biografia de Joe Frazier en Boxrec.
El Alcaugüé

***El Alcaugüé*** ye una revista cultural en chistabín feta per l'Asociación Cultural "Las Fuens" de Chistén. Va naixer en chunio de 2008 con a intinción de fer vida cultural escrita en chistabín. Se fa un numero per cada estación de l'anyo (primavera, verano, agüerro, hibierno) y se fa coincidir a publicación con bela fiesta local u bela actividat tradicional (fiesta d'es caragols, fiesta del sabón, *noche* d'es cuentos, fiesta de Sant Pedro). Es articlos son variaus y toz escritos en chistabín, dende *el rinconé del Ayuntamiento*, pasando per la birolla, las plantas, historia, aspectos socials, mitos, crucigramas, y muit de destacar las entrevistas fetas en chistabín per Angel Luis Villa a la chent mas viella del lugar. Ye una fuent d'información cultural, social y antropolochica de Chistén y tamién un fuent lingüistica ya que toz es articlos son escritos en chistabín. No existe garra norma d'estilo ortografica.

S'edita en papel y tamién tiene una versión dichital que se puede consultar en a pachina de l'asociación las Fuens.

## Se veiga tamién
Asociación Cultural "Las Fuens" de Chistén.

## Vinclos externos
Edición dichital d'el Alcaugüé
Asociación Cultural "Las Fuens" de Chistén

L**'Asociación Cultural ''Las Fuens*** ye una [[asociación cultural]] [[Val de Chistau|chistabina]] con siede en [[Chistén]] que edita la revista cultural “[[El Alcaugüé]]”. Va naixer en chunio de 2008 con la intinción de fer vida cultural escrita en chistabín. Se fa un numero per cada estación de l'anyo (primavera, verano, agüerro, hibierno) y se fa coincidir la publicación con bela fiesta local u bela actividad tradicional (fiesta d'es caragols, fiesta d'el sabón, *noche'' d'es cuentos, fiesta de Sant Pedro). Es articlos son variaus y toz escritos en chistabín.

L'asociación, amás de la revista, fa actividaz culturals entre tot l'anyo, recupera fiestas tradicionals, fa trobadas culturals y poeticas y fa una dinamización cultural emplegando el chistabín como meyo d’expresión.

## Se veiga tamién
*El Alcaugüé.

## Vinclos externos

Pachina web de l'Asociación
Espinela

A **espinela** ye un mineral con formula MgAl2O4, d'o grupo d'os oxidos. Antigament yera considerata como una clase de "rubín, dica o sieglo XIX no fue considerata como un mineral independient. A variant d'espinela de color roya fue muito apreciata como chema en a Edat Meya y figura en os textos medievals aragoneses y navarros como "balaix".

## Referencias

## Bibliografía
*Olaf Medenbach, Cornelia Sussieck-Fornefeld "Minerales" Guías de la naturaleza Blume. 1990.
Balaix

O **balaix** ye una variedat d'a espinela, mineral con formula MgAl2O4, d'o grupo d'os oxidos. A suya color ye entre rosa y roya.
  
## Etimolochía
Fue muito apreciata como chema en a Edat Meya y figura en os textos medievals aragoneses y navarros como *Balaix* u *Balax*; d'alcuerdo con a ortografía actual s'ha d'escribir a primera. A palabra *Balaix* ye un persismo que arriba en l'aragonés y luengas romances occidentals a traviés de l'arabe y fa referencia a la rechión de "Balascia", actual Badakhxan (Afganistán).

Un eixemplo d'uso en romanz navarro lo trobamos en un texto de 1415, o inventario de choyas d'a infanta Isabel, filla d'Alionor de Trastamara y Carlos III de Navarra:

Un eixemplo d'uso en a "scripta aragonesa", l'atro estándard escrito d'o romanz navarro-aragonés lo trobamos en un texto de 1481 relacionato con choyas reyals que a corona feba servir como garantía de deudas:

En textos con influencia francesa escriben *Balay* y en plural *Balays*, como en a traducción aragonesa de "La Flor de las Ystorias d'Orient" en referencia a Badakhxan.

Y en un inventario de biens provinient de Navarra podemos leyer:

En os textos comercials d'o sieglo XV escritos en Zaragoza veyemos *Ballax*, y en plural *Ballaxos*, (*ballax enguastat en or*) en un lenguache mixto aragonés y catalán por l'orichen d'os comerciants y mercaderías.

## Curiosidaz
A reina consort d'Aragón Chuana Enríquez, muller de Chuan II d'Aragón teneba un collar dito "de los balaxos", que habió d'entregar como garantía de pago a un acreyedor de deuda reyal.

## Referencias
Cantimpalos

**Cantimpalos** ye un municipio d'a provincia de Segovia, en a comunidat autonoma de Castiella y Leyón, Espanya.

A suya población ye de 1.421 habitants (2010), en una superficie de 26,29 km² y una densidat de población de 54,04 hab/km². Ye famosa por o churizo.

## Cheografía
Se troba situata a 912 metros d'altaria sobre o livel d'a mar, a una distancia de 20 km d'a ciudat de Segovia, a capital d'a suya provincia, d'a suya comarca y d'o suyo partiu chudicial.

## Demografía

## Administración
### Alcaldes

## Molimentos
* Ilesia d'a Immaculata de Cantimpalos.
* Ermita d'o Cristo de Cantimpalos, ermita construita en 1599.
Badakhxan

O **Badakhxan** (en persa: بدخشان, en tachico: Бадахшон) estió un antigo país montanyoso situato en a marguin ezquierda de l'Amur Daria, on naixe o río Pandj. Modernament ye dividito entre o Tachiquistán (o Pamir que forma o distrito autonomo de Gorno-Badakhxan) y Afganistán (Provincia de Badakhxan y o distrito annexo de Wakhan).

O río Kokča u Khirnab, afluent de l'Amu Daria, ye o río principal d'a rechión y a cantos d'este río se troban as principals ciudaz, como l'antiga capital Fatzabad y as villas de Djirm y Kishm.

En a Edat Meya Badakhxan estió celebre por as menas de balaixes, encara que as menas se troban en Shughnan, fuera d'as mugas estrictas d'o país pero que feba part d'un solo territorio con Badakhxan. Existe a hipotesi que os balaixes prenen o nombre d'o país de Badakhxan a traviés d'una variant intermeya *Balakhxan*, pero tamién existe a hipotesi contraria que fa remontar o toponimo a lo nombre d'as chemmas. Tamién bi ha menas de lapislazuli. En a traducción aragonesa de "La Flor de las Ystorias d'Orient" parlan d'as *piedras balays* de *Ballaçien*, pero en a versión latina *Balacxen*:

## Población por etnias y nacionalidaz
En Badakhxan bi ha una gran diversidat etnolinguistica y etnoconfesional. Os tachicos son a mes gran part d'a población, y bi ha una minoría d'uzbekos y kirguizes. Bi ha diferents comunidaz de parlants d'as luengas pamirís, d'a branca iranica oriental. Mientres o sieglo XX en a Provincia Autonoma de Gorno-Badakhxan en Tachiquistán os parlants d'as luengas pamirís desarrolloron a suya identidat etnica deseparata d'os tachicos como pamirís. Os pamirís no son reconoixitos oficialment como un grupo etnico deseparato d'os tachicos en Tachiquistán, pero s'han formato movimientos y asociacions pamirís.

As principals relichions de Badakhxan son as varians ismailita y sunnita d'o Islam. Os pamirís son ismailitas.

## Referencias
Safiro citrín

O **safiro citrín** ye una variant d'o mineral safiro de color amariella-citrín a causa d'a presencia d'o fierro como elemento traza.

## Etimolochía
A palabra *citrín* u *cetrín* provién d'o latín *CITRUS*, "limón". Veyemos l'apelativo *citrín* u *cetrín* pa safiros tanto en textos comercials como en as traduccions aragonesas de libros como o "Libro d'as Marabillas d'o Mundo".

## Referencias
Citrín (color)

O **citrín** ye una color, que se veye en una variant de cuarz amarillenca. Esta color s'ha descrito de diferents trazas como amariella, amariella-verdenca, amariella-marronenca u narancha.

En realidat, como se puet comprobar con a inspección d'o suyo *[[value (color)|value]]*, "citrín" ye un tono meyo escuro de l'amariello dorato. A confusión sobre a naturaleza d'a color ye causata por o feito que os tonos de color amariella-escura como o tono oliva tienden a pareixer verdencos.

O primer uso documentato d'a parola *citrín* u *cetrín* ye d'a traducción aragonesa d'o "Libro d'as Marabillas d'o Mundo", cuasi contemporania a o primer uso en anglés d'o cognato *citrine* (1386)

A parola citrín en masculín u citrina en femenín se fa servir muito en a terminolochía ornitolochica, tanto en nombres cientificos como en as descripcions d'os plumaches. Tamién se fa servir en choyería y mineralochía: cuarz citrín, y ya antigament o safiro citrín.

## Notas


## Referencias
Citrín

**Citrín** puet estar:
***[[citrín (color)|citrín]]** tono d'a color amariella.
***[[cuarz citrín]]**, variant d'o cuarz con color citrina.
***[[safiro citrín]]**, variant d'o safiro con color citrina.
Idioma caixmiri

O **caixmiri** (*कॉशुर, کٲشُر, Koshur*) ye una luenga indoeuropea, indoiranica y dardica que se charra en gran part d'o territorio litigau de Caixmir, que ye dividiu *de facto* entre Pakistán (Azad Caixmir) y a India (Chammu y Caixmir).

## Referencias

## Se veiga tamién
Idioma cheorchiano

O **cheorchiano** ye una luenga sudcaucasica u kartveliana d'o sud d'o Caucas que parlan os cheorchianos etnicos, ye a luenga oficial de Cheorchia y tamién a luenga literaria y de cultura d'os atros pueblos sudcaucasicos afins: esvans, mingrelians y lazes. Os cheorchianos autoctonos de Turquía y Azerbaichán y d'a diaspora en Irán mantienen l'uso d'o cheorchiano, asinas como los chudieus cheorchianos emigraus a Israel.

O cheorchiano presenta cualques parolas bisilabas pareixidas a lo basco y con significau pareixiu como *tagu* ("ratolín"), que se pareixe a lo basco *sagu*. Con atras luengas sudcaucasianas esdevién pareixiu. Manimenos estas parolas no representan un criterio firme pa relacionar o basco con as luengas sudcaucasianas porque as coinciencias entre parolas bisilabicas se dan entre cualsiquier luenga no emparentada por razons estatisticas.
Reino de Khotcho

O **Reino de Khotcho** u **Karakhocha** estió un estato que fundoron en os oasis d'o norte d'a Cuenca de Tarim os refuchiatos uigurs dimpués que os kirguizes d'o Yenisei desfesen o Khanato Uigur situato en tierras de l'actual Mongolia. As principals ciudaz estioron Turfan, Beshbalik, Kumul y Kucha. Por o control que teneban d'un buen tramo d'a rota d'a seda s'enriquioron con o comercio y un gran desarrollo cultural.

As principals comunidaz uigurs s'establioron en un puesto dito *Kao ch'ang* por os chineses y *Khotcho* por os pueblos turquicos, unas 20 millas a l'este de Turfan, y Beshbalik ("cinco ciudaz"), un anterior centro administrativo chinés, que dimpués d'a caita d'os tibetans en l'anyo en l'anyo 791 fue preso por una tribu turquica dirichita por uns khans que levaban como títol *Iduk-kut* ("sacra machestat"). Os sobirans uigurs prenioron este mesmo títol y por ixo o reino de Khotcho ye tamién conoixito como "Uiguria Idikut" u "Reino Idikut Kara-Khocha".

Os primers uigurs refuchiatos yeran en gran part maniqueus, pero en a Cuenca de Tarim muitos se convertirán a lo budismo. A relichión oficial yera o budismo, pero tamién se fomentaba o maniqueísmo. Os habitants nativos, en part d'orichen tocario prenioron a luenga turquica d'os uigurs, que no ye exactament a luenga d'a que s'ha orichinato l'actual uigur.

Khotcho resistió a presión d'os Kara Khanidas musulmans establitos en Caixgaria y a redolata d'o Laco Issik-Kul. Os reis de Khotcho acceptoron a sobiranía de Chinguis Khan en 1209 y continoron reinando dica 1389 como vasallos de l'Imperio Mongol. Os uigurs d'o reino de Khotcho tenioron una gran influencia cultural en os mongols. Os fillos de Chinguis Khan teneban preceptors mongols. Os mongols prenioron a l'alfabeto uigur (variant de l'traducción aragonesa de "La Flor de las Ystorias d'Orient" se refieren a lo reino uigur de Khotcho como *Tarssia*:

Tamién parlan d'este reino en o "Libro d'as Marabillas d'o Mundo" porque Chuan de Mandevilla prene como fuent "La Flor de las Ystorias d'Orient".

O termin "Tarssia" se relaciona o termin *Tarsá* que seguntes l'orientalista Meninski s'aplicaba a los cristianos, os infidels u os adoradors d'o fuego (zoroastristas). Encara en o sieglo XVII os musulmans de territorio chinés deciban a los cristianos nestorins *terzai*, y tamién en Persia a los cristianos armenios. En o libro *Tabakati Naseri* nombran a la relichión d'os habitants d'una ciudat d'o Tibet como *Dín Tarsáyi*, que se debe referir a la relichión budista. O termin *Tarssia* que plegaría a Frai Haitón por meyo d'os musulmans, y faría referencia que con diferents relichions (especialment o budismo, pero tamién o maniqueísmo y o cristianismo nestorín), que resistió a presión d'os karakhanidas, os primers musulmans turquicos d'Asia Central.

## Referencias

## Bibliografía
* Jean Sellier y André Sellier. "Atlas de los pueblos de Oriente. Acento Editorial". Acento Editorial.
* Jean Sellier. "Atlas de los pueblos del Asia Meridional y Oriental". Acento Editorial.
Kirguizes d'o Yenisei

:*Este articlo tracta sobre os *'kirguizes d'o Yenisei** habitadors medievals de l'alto [[río Yenisei|Yenisei]]. Pa atros emplegos d'o etnonimo **kirguizes** veiga **kirguizes (desambigación)**.''
Os **kirguizes d'o Yenisei*' estioron un pueblo de luenga [[luengas turquicas|turquica]] procedent d'a rechión de l'alto [[río Yenisei|Yenisei]] y que en l'anyo [[840]] invadioron o territorio d'o [[Khanato Uigur]] derrocando a la clase dirichent [[uigurs (Edat Meya)|uigurs]] y prenendo o poder en gran part d'as [[estepas euroasiaticas orientals]]. En l'anyo [[924]] os [[khitans]] los forachitoron y tornoron a la suya tierra d'orichen.

Bi ha autors que consideran a los kirguizes d'o Yenisei un pueblo de raza [[caucasoide]] y orchinariament de luenga indoeuropea recientment turquizato en l'[[alta Edat Meya]]. As cronicas chinesas los describen como altos y royos. Una teoría recient relaciona a los kirguizes d'o Yenisei con os portadors d'a [[cultura de Tashtyk]].

Os kirguizes d'o Yenisei son relacionatos con atros pueblos turquicos d'a zona de [[Tuva]] y l'aria entre [[Siberia]] y l'ueste de [[Mongolia]] como os [[khacasos]]. Bi ha autors que identifican a los medievals kirguizes d'o Yenisei con os actuals khacasos.

Una migración de kirguizes d'o Yenisei-khacasos ta [[Khanato Dzhungaro|Dzhungaria]] en l'anyo [[1703]] (cuan yera en a [[suchección|subchección]] d'os [[choros]]), y, dimpués de l'anyo [[1759]] a deportación dende [[Dzhungaria]] ta [[Manchuria]] por orden d'os nuevos dominadors [[Dinastía Qing|Qing]] levó a uns parlants d'o [[idioma khacaso]] a la compleganza d'o [[río Nonni|Nonni]] ([[Heilongjiang]]), on s'ha charrato o dialecto *Fuyü Gïrgïs* u *Fu-Yu Kirgiz*, que ye en proceso de desaparición ya irreversible. Os parlants d'este dialecto s'autodenominan *Gïrgïs'' (ye dicir "kirguizes"), talment conservando un antigo nombre tribal. As autoridaz chinesas los consideran d'a mesma nacionalidat que os kirguizes de luenga turquica quipchak de Xinjiang.

## Bibliografía
* Jean Sellier y André Sellier. "Atlas de los pueblos de Oriente. Acento Editorial". Acento Editorial.
* Jean Sellier. "Atlas de los pueblos del Asia Meridional y Oriental". Acento Editorial.
Kirguizes (desambigación)

**Kirguizes** puet referir-se a:
***[[Kirguizes]]**, grupo etnico d'Asia Central que da nombre a Kirguizistán, pero que tamién habita en arias mugants d'os países d'a redolata.
***[[Kirguizes d'o Yenisei]]**, pueblo medieval habitador d'a rechión de l'alto Yenisei relacionato con os actuals khacasos y que estió poderoso en as estepas euroasiaticas orientals dica ser forachitato por os khitan.
***[[Kirguizes de Fu-Yu]]**, parlants de l'idioma khacaso de Heilongjiang (Manchuria, China), probables descendients d'os kirguizes d'o Yenisei.
Caixmir

**Caixmir** ye una rechión d'o subcontinent indio, huei dividita *[[de facto]]* entre A India, Pakistán y a Republica Popular de China. Esta rechión ye, en a suya cuasi totalidat, reivindicata por A India, mientres que en a part ueste d'o estato indio de Chammu-Caixmir, os movimientos islamistas reivindican u a independencia d'o territorio u a suya integración en Pakistán.

A part que controla A India constituye Chammu-Caixmir, a part que controla Pakistán constituye Azad Caixmir ("Caixmir Libre") y os Territorios d'o Norte, a part que controla a Republica Popular de China ye Aksai Chin.
Bukhara

**Bukhara** ye a una ciudat d'Uzbekistán y capital d'a rechión de Bukhara. En l'anyo 2009 a suya población yera de 263,400 habitants, a mayoría uzbekos, con presencia d'una important minoría tachica y ye o centro d'una chicota minoría de chudieus persofonos.

Como ciudat important en a rota d'a seda, Bukhara ha estato un centro comercial, cultural y relichioso. En o centro de Bukhara bi ha muitas mezquitas y madrasas y fa part d'a Organización d'as Ciudaz d'o Patrimonio d'a Humanidat.

## Historia
En tiempos d'os khanatos uzbekos estió a capital d'o Khanato de Bukhara. Enantes d'a conquiesta rusa prenió importancia debant Sarmagant.

## Toponimia
En a traducción aragonesa de "La Flor de las Ystorias d'Orient" sale como *Bocata*:

## Vinclos externos
Nicolau

**Nicolau** ye un antroponimo derivau d'o griego Νικόλαος (*[[Nikolaos]]*), una combinación d'as parolas pa "victoria" y "pueblo", "chent" (*λαὸς*; *laós*). O nombre se puet interpretar como "victoria d'o pueblo" u "poder d'o pueblo". O nombre se convertió en popular por sant Nicolau de Bari, o bispe de Myra (Licia), que inspiró lo personache de Santa Claus.

A forma femenina que se troba huei ye **Nicolasa** u l'hipocoristico **Colasa**, coincidents con o castellano. En aragonés medieval existió la forma **Nicolava** u **Nicolaua**, documentada en as ordinacions d'a Confrairía d'a Transfixión de Zaragoza (1311-1508).

## Formas de Nicolau en diferents idiomas
* Alemán: Nikolaus, Niklaus (diminutivo: Klaus), Niklas.
* Bulgaro: Никола (Nikola).
* Catalán: Nicolau.
* Checo: Mikuláš.
* Croata: Nikola, Niko.
* Danés: Niels.
* Escocés: Nicol (diminutivos: Col, Colin).
* Eslovaco: Mikuláš.
* Esloveno: Nikola.
* Finlandés: Nikolaus.
* Francés: Nicolas.
* Griego: Νικόλαος (Nikólaos).
* Gaelico: Neacail.
* Hongaro: Miklós.
* Anglés: Nicholas.
* Italiano: Nicola, Niccolò. 
* Latín: Nicolaus.
* Nerlandés: Nicolaas (diminutivos: Klaas, Claus).
* Noruego: Nils.
* Polaco: Mikołaj 
* Portugués: Nicolau. 
* Rumano: Nicolae.
* Ruso: Николай (Nikolai), diminutivo: Kolya.
* Serbo: Nikola, Niko.
* Ucrainés: Микола (Mikola).
* Chaponés: Nikorasu (romanización).

## Referencias
Andreu

**Andreu** ye un antroponimo d'orichen griego que deriva de ανήρ (*anēr*), chenitivo ανδρός (*andrós*), que significa "hombre", "de sexo masclo" (a diferencia de άνθρωπος, *ánthropos*, ανθρώπου, *anthrópou* que significa tamién "hombre", pero con o sentito de ser humán); ανήρ puet estar relacionata con a radiz indoeuropea *ner* que significa *hombre*, *fuerza vital*. Puet interpretar-se como "hombre viril", "hombre fuerte", "hombre valient".

Como parola patrimonial y con femenín regular a suya forma femenina ye **Andreua** u **Andreva**.

## Variants
S'ha puesto documentar a forma femenina *Andreya* en aragonés teruelano. Bi ha indicios que ye una hipercorrección, porque en o mesmo libro veyemos *Mareya* ("María"). En caso de pronunciar-se realment a -y- epentetica, no se representa en a ortografía actual proposata por l'Academia de l'Aragonés, por no succedir a una vocal -d-, -g- latina desapareixita, habendo-se d'escribir *Andrea*, (como por un regular s'escribe en textos medievals esta variant d*'Andreua*).

## Referencias

## Bibliografía
*Academia de l'Aragonés "Propuesta ortografica de l'Academia de l'Aragonés". EDACAR, 7. Zaragoza, 2010.
Copa d'o Rei de Voleibol

A **Copa d'o Rei** ye uno d'os títols prencipals d'o voleibol espanyol. Fue creyata en 1950 y chugan en ella toz os equipos d'a Superliga.

## Historial

## Titols



## Veyer tamién
* Superliga
* Supercopa d'Espanya

## Vinclos externos
*  Pachina web oficial d'a Reyal Federación Espanyola de Voleibol
Leszek Engelking

**Leszek Maria Engelking**, naixiu de Chorzów (Polonia) o 2 de febrero de 1955 y muerto o 22 d'octubre de 2022 en Pruszków (Voivodia de Silesia, Polonia) estió un escritor, poeta, critico literario, asayista y traductor polaco.

## Obras prencipals
* 1979: *Autobus do hotelu Cytera*.
* 1991: *Haiku własne i cudze*.
* 1994: *Mistrzyni kaligrafii i inne wiersze*.
* 1997: *Dom piąty*.
* 2000: *I inne wiersze*.
* 2007: *Szczęście i inne prozy*.
* 2011: *Muzeum dzieciństwa*.
* 2013: *Komu kibicują umarli?*.
* 2016: *Suplement*

## Vinclos externos
Babe Didrikson Zaharias

**Mildred Ella Didriksen Zaharias**, conoixida como **Mildred Didrikson**, **Babe Didrikson** o **Babe Zaharias**, naixida de Port Arthur (Texas) Estaus Unius o 26 de chunio de 1911 y muerta en Galveston (Texas) o 27 de setiembre de 1956. Estió una esportista estausunidense, considerada una d'as esportistas mes polivalents d'a historia estando destacadas as suyas partecipacions en campionatos d'atletismo, basketbol, beisbol y golf.

Se convirtió en una celebridat en a suya epoca fendo anuncios de televisión como el que fació pa Dodge u amaneixendo en programas de televisión u cintas como *[[Pat and Mike]]* chunto a Spencer Tracy y Katharine Hepburn. A suya fama perdura dica os nuestros días estando nombrada en *[[The Simpsons]]* y protagonizando un capítol de *Sports Heroes* d'a canal de televisión *[[Comedy Central]]*, estando interpretada per Emily Deschanel. En l'anyo 1975 se fació un telefilm titulado *[[Babe (telefilm)|Babe]]* que narra a suya historia esportiva, dirichiu por Buzz Kulik.

En Beaumont se creó o *[[Babe Didrikson Zaharias Museum & Visitor Center]]* un museo dedicau a ella que consiste prencipalment en una exposición d'os trofeos y premios que aconsiguió mientres a suya vida esportiva, asinas como memorias, retalles de periodicos y fotografías. O museo tamién funciona como un centro de visitantes pa Beaumont y os diners recaudados s'utilizan como aduya pa financiar becas pa estudiants femeninas en a Universidat Lamar.

## Competicions internacionals
### Atletismo
Participó en os Chuegos Olimpicos en a edición de 1932 en tres pruebas en las que consiguió dos medallas de oro y una d'archent en no estar valido o suyo zaguer salto en a competición de brinco d'altaria.

## Filmografía

## Bibliografía
*
*
*
*

## Referencias

## Vinclos externos
*  Biografía de Babe Didrikson y a suya participación olimpica.
*  Babe Didrikson en os Chuegos Olimpicos seguntes o COI.
Mariano Navarro Rubio

**Mariano Navarro Rubio**, naixiu de Burbaguena (Xiloca, Aragón) o 14 de noviembre de 1913 y muerto en Majadahonda (Comunidat de Madrit, Espanya) o 3 de noviembre de 2001, estió un avogau y politico aragonés que plegó a estar ministro d'Hicienda en 1957-1965 mientres o franquismo, en os cinqueno (1957-1962), seiseno (1962-1965) y seteno (1965-1979) gubiernos de Francisco Franco. Mientres a dictadura, estió impulsor d'o Plan Nacional d'Estabilización Economica que albandonaba os postulaus ortodoxos autarquicos d'o primer franquismo, y en rematar a suya actividat como ministro se convertió en gubernador d'o Banco d'Espanya mientres cinco anyadas, dica que demitió en 1970 como consecuencia d'a suya implicación en o caso Matesa.

Formau en a Universidat de Zaragoza, a on estudió Dreito, partecipó en a Guerra Civil espanyola en o bando d'os sublevaus plegando-ie dica lo ran de capitán, convertindo-se dimpués en miembro d'o Cuerpo Churidico Militar y profesor en l'Academia d'ixe Cuerpo. Tamién estió miembro de l'Opus Dei.

## Vinclos externos
*  ''Mariano Navarro Rubio'' en a *[[Gran Enciclopedia Aragonesa]]*.
Serie de reaccions de Bowen

A **serie de reaccions de Bowen** amuestra os minerals que se van formando a partir d'un magma orichinal por cristalización y posible reacción quimica con o magma resultant.

Seguntes Norman L.Bowen cuan encomienza a cristalización d'un magma, as rocas que en resultarán dependerán d'a velocidat de solidificación y de que os diferents minerals que se van formando a mesura que s'alcanza a suya temperatura de cristalización permaneixcan adintro d'o magma liquido u caigan a lo fondón, podendo u no reaccionar con o fluyito remanent, a temperaturas cambiants cada vegata mes baixas. A reacción entre o mineral critalizato y o fluyito resultant empobrito en os elementos embrecatos en a cristalización d'este mineral y cada vegata a menor temperatura sigue una secuencia dita "serie de reacción".

As series de reacción son de dos tipos: continas si cambea unicament a composición y discontinas si o cambio ye de composición y estructura cristalina.

Bowen establió a partir d'un magma de composición basaltica a serie de reacción discontina d'os minerals ferromagnesians: olivín, auchita, hornblendab y biotita y a serie de reacción contina d'os feldespatos: anortita, plachioclasas cada vegata con menos calcio y mes sodio y albita.

Dimpués d'a biotita y l'albita se forma o feldespato potasico, seguito por a moscovita, pa rematar en o cuarz.

Con as series de Bowen s'explica a incompatibilidat de l'olivín y o cuarz en as rocas y que no coincidan, y tamién que a partir d'un magma basico pueda cristalizar una roca acida por diferenciación magmatica si o fluyito en movimiento va perdendo elementos como o magnesio u o fierro a mesura deixa dezaga os minerals que van crisstalizando, u si o fluyito ye estatico y van cayendo ixos minerals en o fondón d'a cambra magmatica.

## Bibliografía
*Alfonso Meléndez Hevia, Fernando Meléndez Hevia "Geología". 1985. Editorial Paraninfo.
The Mark of Zorro (cinta de 1940)

:*Iste articlo ye sobre una cinta estausunidense de 1940; ta atros usos, se veiga *'The Mark of Zorro (desambigación)***.

***The Mark of Zorro*** (***A mascara d'a rabosa*** en [[Idioma aragonés|aragonés]], estrenada en [[Aragón]] con o títol de ***El signo del zorro***, ***O signo d'a rabosa**') ye una cinta de cine d'aventuras estausunidense de l'anyo 1940, dirichita por Rouben Mamoulian con producción de Darryl F. Zanuck, banda sonora orichinal de Alfred Newman y fotografía d'Arthur C. Miller seguntes un guión de John Taintor Foote, Garrett Fort y Bess Meredyth (basato en *The Curse of Capistrano* de Johnston McCulley). Conta con a participación d'actors como Tyrone Power, Linda Darnell u Basil Rathbone.

## Se veiga tamién
* Cine en 1940.
* Cintas de 1940.

## Vinclos externos
*  ''The Mark of Zorro'' en IMDb.
Serpentinita

A **serpentinita** ye una roca metamorfica de color verde escura que presenta como mineral principal a serpentina y que resulta por un regular d'o metamorfismo de rocas ignias ultrabasicas como a peridotita, d'astí que se troben a sobén en os complexos ofioliticos; tamién se pueden formar por metamorfismo de salagons con dolomita.

## Composición
O mineral principal ye a serpentina, pero tamién pueden mantener-sen os minerals principals d'a roca orichinal como l'olivín, piroxén y o granat piropo.

Os minerals accesorios son o talco, magnetita y clorita. Os minerals accidentals son os anfíbols, y carbonatos, por un regular dolomita, pero tamién magnesita u calcita.

## Textura
A textura ye variable, a mida de gran ye fina, de color amariella verdenca dica verde. Bi ha serpentinitas con textura catablastica (as oficalcitas). As serpentinitas pueden estar masivas u con estructura scistosa.

## Aplicacions

L'asbesto de crisotilo (serpentina fibrosa) se puet fer servir como teixito incombustible y como aislant termico en os edificios. Manimenos se ye deixando de fer servir este asbesto por estar cancericheno.

As oficalcitas se fan servir muito como roca polita pa cubrir as fronteras d'os locals comercials u como recholas.

## Bibliografía
*Walter Maresh, Olaf Mendenbach: *Las Rocas* Guías de Naturaleza Blume. 1990.
Mutiny on the Bounty (cinta de 1935)

:*Iste articlo ye sobre una cinta estausunidense de 1935; ta atros usos, se veiga *'Mutiny on the Bounty***.

***Mutiny on the Bounty*** (títol orichinal en [[Idioma anglés|anglés]], en [[Idioma aragonés|aragonés]] ***Motín en a Bounty***, estrenada en [[Aragón]] con o títol de ***Rebelión a bordo**') ye una cinta de cine de drama estausunidense de l'anyo 1935 dirichida por Frank Lloyd y producida por Frank Lloyd y Irving Thalberg ta la productora cinematografica *[[Metro-Goldwyn-Mayer]]*, dirichida seguntes un guión de Talbot Jennings, Jules Furthman y Carey Wilson (basau en a novela *[[Mutiny on the Bounty (novela)|Mutiny on the Bounty]]* de Charles Nordhoff y James Norman Hall que a la vegada ye basada en feitos reals, o motín d'a Bounty). Con banda sonora orichinal de Herbert Stothart y dirección de fotografía d'Arthur Edeson, conta con a participación d'actors destacaus, como Charles Laughton, Clark Gable, Franchot Tone, Movita Castaneda u Mamo Clark.

## Se veiga tamién
* Cine en 1935.
* Cintas de 1935.

## Referencias

## Vinclos externos

*  ''Mutiny on the Bounty'' en Internet Movie Database.
*  ''Mutiny on the Bounty'' en Turner Classic Movies.
Oficalcita

A **oficalcita** ye una variant d'a serpentinita, roca metamorfica de color verde escura que presenta como mineral principal a serpentina y que resulta por un regular d'o metamorfismo de rocas ignias ultrabasicas como a peridotita.

## Composición
O mineral principal ye a serpentina, pero tamién pueden mantener-sen os minerals princpals d'a roca orichinal como l'olivín, piroxén y o granat piropo. Entre os cantos trobamos carbonatos, por un regular dolomita, pero tamién magnesita u calcita.

Os minerals accesorios son o talco, magnetita y clorita. Os minerals accidentals son os anfíbols.

## Textura
A textura ye catablastica, os cantos son predominantment de serpentina y a madriz ye de carbonato.

## Aplicacions

As variants de serpentinita verde con textura catablastica que se fan servir muito como roca polita pa cubrir as fronteras d'os locals comercials u como recholas; a suya denominación en medios cientificos ye d'oficalcita, pero tradicionalment s'han dito *verd antique* en francés y anglés. Os romanos diciban *lapis atracius* a la oficalcita y n'obteneban especialment de Casambala, a man de Larissa, en Tesalia. Actualment presentan diferents nombres comercials y muitas d'ellas provienen d'Italia: *[[verde di Prato]]*, *[[ranocchiaia]]* (provinients d'os Apenins), *[[verde di Varallo]]*, *[[verde di Susa]]*, *[[verde di Polcevera]]* (provinients d'os Alpes). En Espanya se puet trobar oficalcita en a pedrera de Macael (Almería), y se comercializa con o nombre de *verde Macael*, pero atras oficalcitas se venden con o nombre comercial de *mármol verde jardín*, y en Estaus Unius como *Gressoney*, fendo referencia a dos localidaz d'a Val d'o Lys (Val d'Aosta).
Sienita

A **sienita** ye una roca plutonica formata por feldespatos potasicos predonando respecto a la plachiclasa y chicotas cantidaz de cuarz u feldespatoides, correspondendo a lo campo 7 d'o diagrama de Streckeisen.

## Composición

Os feldespatos potasicos representan entre o 65 y o 90% de toz os feldespatos y gosa estar a ortosa pertitica, pocas vegatas microclina. A plachioclasa ye entre o 10 y o 35% d'os feldespatos y ye oligoclasa u andesina, poquismas vegatas labradorita.

O contenito en cuarz ye por un regular entre o 0 y o 5% d'a suma d'o volumen conchunt d'o cuarz y os feldespatos, y si ye d'entre 5 y 20% ye una variant d'a sienita dita cuarz-sienita u sienita con cuarz. Cuan no bi ha cuarz podemos trobar-ie feldespatoides, rarament olivín. Atros minerals que pueden estar presents son a hornblenda ya biotita.

Os minerals accesorios son o diopsido, a esfena, a magnetita, a titanomagnetita, a ilmenita, l'allanita, o granat, o zircón,l'apatito y a fluorita. Si no bi ha cuarz podemos trobar tamién como accesorio o corindón.

Si o contenito en minerals escuros sobrepara o 35% a variant d'a sienita se diz melanosienita, y si ye de chos o 10% ye una leucosienita. En as cuarz-sienitas se consideran atros porcentaches, respectivament o 30% y o 5%

## Textura

Son rocas de mida de gran meya a gruesa. Os feldespatos alcalins forman un rete de cristals tabulars, a sobén con a macla de Calsbad. Os atros minerals son en os entresillos. Ocasionalment puet haber-ie una textura fluidal.

## Etimolochía
Prene o nombre d'o chacimiento de Syena (Echipto). Manimenos en a clasificación actual, con o diagrama de Streckeisen, as rocas d'ixe chacimiento se consideran granitos por tener mes d'o 20% de cuarz.

## Aplicacions

Cualques variants d'a sienita se fan servir como recholas u pa cubrir fronteras en os locals. A part d'a cuarz-sienita se fa servir muito a larvikita, con una color grisa y un aspecto diferent de tot a las sienitas tipicas.

En as fronteras d'as casas en Zaragoza se fa servir como roca ornamental cuarz-sienitas que reciben explicitas denominacions comercials como *Rojo Imperial*, *Rojo Águila*, *Rosso Bat*, *Rosso Perla*, *Rojo África*, *Rojo Kapustinski* (cuarz-sienitas royas) y *Baltic Brown* (cuarz-sienitas escuras con textura Rapakivi).

## Referencias

## Bibliografía
*  Walter Maresh, Olaf Mendenbach: *Las Rocas*. Guías de Naturaleza Blume. 1990.
Wikipedia en portugués

A **Wikipedia en portugués** u **Wikipedia lusoparlant** ye a edición en idioma portugués d'a enciclopedia libre Wikipedia. A edición en luenga portuguesa de Wikipedia existe dende l'11 de mayo de 2001. O 8 d'octubre de 2011 a wikipedia en portugués blincó d'os 700.000 articlos.

## Cronolochía
* 11 de mayo de 2001: Creación d'a Wikipedia en portugués.
* 22 de mayo de 2001: Primero usuario lusoparlant a rechistrar-se
* 1 de marzo de 2003: 1.000 articlos.
* 1 de febrero de 2004: 1.500 articlos.

* 22 d'abril de 2004: 5.000 articlos.
* 9 de chulio de 2004: 10.000 articlos.
* 21 de mayo de 2005: 50.000 articlos.
* 26 de chinero de 2006: 100.000 articlos.
* 23 de chunio de 2006: 150.000 articlos.
* 29 de noviembre de 2006: 200.000 articlos.
* 8 d'abril de 2007: 250.000 articlos.
* 10 d'octubre de 2007: 300.000 articlos.
* 31 d'aviento de 2007: 350.000 articlos.
* 22 de chunio de 2008: 400.000 articlos.
* 6 d'aviento de 2008: 450.000 articlos.
* 12 d'agosto de 2009: 500.000 articlos.
* 6 de marzo de 2010: 550.000 articlos.
* 17 d'agosto de 2010: 600.000 articlos.
* 22 de mayo de 2011: 685.000 articlos.
* 8 d'octubre de 2011: 700.000 articlos.

## Vinclos externos
Achal Prabhala

**Achal Prabhala** ye un escritor, activista y investigador indio que vive actualment a Bangalore, Karnataka. Ye conoixito sobretot a partir d'o seu traballo sobre os dreitos de propietat intelectual en os ambitos d'a medicina y d'o conoiximento. Tamién ye un membro d'o consello d'administración d'o Centre enta Internet y a Societat (en anglés: Centre for Internet and Society) y d'o Advisory board d'a Fundación Wikimedia.
## Obra publicata
* *Access to knowledge in Africa* (2010) escribito con C. Armstrong, J. De Beer, D. Kawooya y T. Schonwetter.
* *The best of Quest* (2011) con Laeeq Futehally y Arshia Sattar.
* *Civil Lines 6* (2011) con Mukul Kesavan y Kai Friese.